Mindaugas Lapelė

Mindaugas Lapelė (g. 1956 m. lapkričio 25 d.) – Lietuvos botanikas, biomedicinos mokslų daktaras.

Biografija 

Gimė 1956 m. lapkričio 25 d. Šiauliuose. 1974 m. baigė vidurinę mokyklą Druskininkuose, 1974–1979 m. mokėsi Vilniaus universiteto Gamtos mokslų fakultete, kur įgijo biologo, biologijos/chemijos dėstytojo kvalifikaciją. 1977–1990 m. dirbo Lietuvos Mokslų akademijos Botanikos institute, kur 1986 m. apgynė daktaro disertaciją apie Lietuvos rezervatų florą, jam suteiktas biomedicinos mokslų daktaro laipsnis. Mokslinių tyrimų kryptis – Lietuvos flora ir jos apsauga.

Lietuvai atkūrus nepriklausomybę nuo 1990 m. penkerius metus dirbo Aplinkos apsaugos departamente, 1994 m. reorganizuotame į Aplinkos apsaugos ministeriją, dalyvavo rengiant dokumentus Lietuvos prisijungimui prie tarptautinių gamtosauginių Berno, Bonos, Ramsaro konvencijų. Taip pat dirbo mokytoju 2001–2002 m. ir 2007–2009 m. Merkinės Vinco Krėvės gimnazijoje, dėstė anglų kalbą bei ekologiją.

1995 m. Mindaugas Lapelė sugrįžo į Dzūkiją ir pradėjo dirbti Dzūkijos nacionaliniame parke, Dzūkijos nacionalinio parko ir Čepkelių valstybinio rezervato direkcijos Gamtos skyriaus vedėjas (iki 2021 m.).

Mindaugas Lapelė buvo leidinių „Lietuvos raudonoji knyga“ (1992 m.), „Lietuvos rezervatų flora ir fauna“ (1996 m.) mokslinis redaktorius ir vienas iš autorių, knygų apie Lietuvos saugomas teritorijas „Gamtoje“ (2000 m.), „Kur šaltiniai alma“ (2005 m.) ir „Didžiųjų girių apsupty“ (2012 m.) bendraautorius. Be to jis yra paskelbęs keliasdešimt mokslinių ir mokslo populiarių straipsnių spaudoje, laikraščio „Šalcinis“ redakcinės kolegijos narys, daugelio nacionalinio parko stendų ir lankstinukų autorius. Skaito paskaitas, fotografuoja, rašo įvairiems portalams, jo straipsniai publikuojami regioninėje žiniasklaidoje, kultūros žurnale „Dainava“, 20 mokslinių publikacijų, 60 populiarių straipsnių. Taip pat yra bernardinai.lt straipsnių autorius , Sengirės fondo valdybos narys , vienas iš parodos „Gamta – kultūros lopšys“ autorių .

Veiklos sritys 

 1977–1994 m., 1998 m., 2001 m. – Lietuvos saugomų teritorijų floros ir augalijos tyrimų programos (MA Botanikos institutas), kuriame buvo tyrėjas.
 1984–1989 m. – naujų saugomų teritorijų parinkimo programa (MA Botanikos institutas), kurioje buvo tyrėjas, konsultantas.
 1992–1993 m. – Projektas „Buvusių karinių teritorijų biologinės įvairovės tyrimai“ (Lietuvos gamtos fondas), kuriame buvo tyrėjas, botaninių tyrimų koordinatorius.
 1995–1997 m. – Projektas „Lietuvos pelkių apsauga ir tvarkymas“ (Lietuvos gamtos fondas), kuriame buvo tyrėjas.
 1994 m. – Projektas „Regioninių parkų biologinės įvairovės tyrimai“ (Biota), kuriame buvo tyrėjas, botaninių tyrimų koordinatorius.
 1996 m. – Projektas “Varėnos (1996) rajono biologinės įvairovės tyrimai“(Biota), kuriame buvo tyrėjas.
 1997 m. – Projektas „Alytaus rajono biologinės įvairovės tyrimai (Biota), kuriame buvo tyrėjas.
 1998 m. – Lietuvos raudonosios knygos augalų duomenų sąvado parengimas (Botanikos institutas), kuriame buvo konsultantas.
 2001–2004 m. – Projektas „Kertinių miško buveinių inventorizacija Lietuvoje“ (Švedijos aplinkos agentūra, Aplinkos ministerija), kuriame buvo tyrėjas.
 2003–2005 m. – Projektas „Lietuvos pievų inventorizavimas“ (Lietuvos Gamtos fondas, Botanikos institutas, Olandijos gamtos apsaugos draugija), kuriame buvo tyrėjas.
 2008 m. – Projektas “Prof. Tadas Ivanauskas ir jo veikla Lietuvos bei Baltarusijos valstybių pasienyje“ (Dzūkijos NP ir Lietuvos užsienio reikalų ministerija)
 2009–2010 m. – „Institucinių gebėjimų stiprinimas parengiant Gamtos gidų programą skatinančią pažintinio turizmo plėtrą saugomose teritorijose" (VšI Gamtos paveldo fondas) – lektorius, konsultantas, metodinės medžiagos rengėjas
 2011 m. – Musteikos miško gamtotvarkos plano rengimas (VšI Gamtos paveldo fondas) – tyrėjas, konsultantas

Šaltiniai 

Lietuvos botanikai